
1) Drog ieftin 


Pierdut printre ruinele unor Zile, 
încerc să reclădesc, 

palatul de cleștar al Timpului, 
unei Eternități, 

în care eram aceeaşi Clipă, 

a cărei Stea, 

nu căzuse încă, 

pe bolta rece şi inertă, 

a Uitării, 

din care ne-am croit, 

Mantaua unui Viitor, 

al Nimănui, 

prin care alergăm şi azi, 
dependenţi de Iluziile Vieţii şi ale Morții, 
acest drog ieftin şi obligatoriu, 
de care nu cred, 

că vom mai reuși, 

să scăpăm vreodată. 


2) Pe fruntea Zilelor 


Aripi decăzute, 
în ochii inundaţi, 

de ploile de sfârşit de Lume, 
ale Cerului Inimii, 

care nu mai suportă greutatea Timpului, 
pe fruntea Zilelor sale, 
pierdute prin buzunarele rupte, 
ale unui Destin, 

al Nimănui, 

care şi azi mai speră, 

să poată întâlni, 

în gara Hazardului, 

o fărâmă de Adevăr. 


3) Semnalizată corespunzător de Moarte 


Drumuri încâlcite, 

în nodurile Vremurilor, 

stau legate, 

de copacul Iluziilor Vieţii şi Morţii, 
cu lanţurile nesăbuinței, 
unui Dumnezeu, 

al lubirii, 

pentru orice altceva, 

în afară de noi, 

cei pierduţi, 

până şi de gratiile Existenţei, 
prin cine ştie ce râpă, 

a Destinelor, 

semnalizată corespunzător de Moarte, 
ca nu cumva să cadă Eternitatea în ea, 
ştiind că pe acolo, 

nu mai trece Nimeni vreodată. 


4) Cu Inima Eternităţii Sale 


Ghearele Zilelor, 

sfâşie carnea Timpului, 

care încearcă disperat, 

să iasă din strânsoarea, 

acestor aripi decăzute, 

ale unor Îngeri ai Paradisurilor, 
de odinioară, 

condamnaţi la Infernul, 

unei Iubiri, 

pe care nici Dumnezeu, 

nu a reuşit să o înțeleagă vreodată, 
cu Inima Eternității Sale. 


5) Statuia Eternităţii unui Sărut 


Urme pierdute, 
prin zăpezile înghețate ale Gândurilor, 

ce nu vor mai ninge niciodată, 
cu lubire, 

peste țărâna întrupată, 

a Simţămintelor noastre, 

din care ne sculptam, 
undeva-cândva, 

statuia Eternității unui Sărut, 
dorind să-l înrămăm, 

în Icoana Fericirii, 

alături de sfinţii părinți ai Clipei, 
în nesfârşirea căreia, 

vroiam să rămânem pentru totdeauna. 


6) Garduri 


Garduri de Trăiri, 

Sentimente, 

Lacrimi, 

Amintiri, 

Vise, 

făcute de Dumnezeu, 

pentru a fi sărite, 

doar de Clipele care ne părăsesc, 
cu fiecare firimitură de respiraţie, 
pe care o cerşim Timpului, 
pentru a fi prezenți, 

la masa cea de taină, 

a Iluziilor Vieţii şi Morţii, 
unui Destin. 


7) Talazurile Viitorului 


Mesaje secrete, 

din cioburile sticlelor , 
stelelor călătoare, 

care încă mai strălucesc, 
pe bolta oceanelor, 
Inimii unui Cer, 

ale cărui valuri, 

au început să bată, 
țărmurile Amintirii, 
lovind cu tărie, 

în talazurile Viitorului, 
în spatele cărora, 

încă mai stăm, 
aşteptându-ne tăcuţi, 

şi fără nicio Speranţă, 
Iluzia Morții salvatoare. 


8) Nici un Cuvânt 


Cerul Cuvântului, 
a început să agonizeze, 


INI 

printre Furtunile Inimii sale, 
pe care le-a cumpărat, 

ca să-și acopere goliciunea, 
înaintea Singurătății, 

după ce le-a întâlnit, 

pe taraba Viselor unui Dumnezeu, 
ce vroia cu orice preţ, 

să le vândă pe nimic, 
Destinului, 

care nu le-a mai vrut, 

în gratiile căruia, 

ne-am prins părul Clipelor, 
într-o coafură a Deşertăciunii, 
pe tărâmul căreia, 

acum, 

nu mai există, 

nici cea mai mică adiere de vânt, 
a unei Iubiri, 

iar buletinul meteorologic, 

al Sentimentelor, 

nu mai anunţă nici o Furtună, 
fiindcă nu mai avem de spus, 
nici un Cuvânt. 

9) Destin Orb 


Câtă Fericire, 

poate sclipi în Ochii Existenţei, 
unui Destin Orb?, 

care nu vede niciodată, 

podul pălmilor muncite, 

ale Timpului, 

care creează noi Vise, 

pe scena roasă de Cuvinte peticite-n coate, 
a unei Lumi, 

care n-a avut niciodată posibilitatea, 
să le îmbrace cum se cuvine, 

chiar dacă Dumnezeu i-a lăsat, 
cheia magazinelor, 

de Iluzii ale Vieţii şi Morții. 


10) Fără nici un Cuvânt 


Grati ruginite, 

de sudoarea Întrebărilor, 

unor Înţelesuri, 

ale Iluziilor Existenţei, 

care se surpă, 

peste Eternitatea unei Speranţe, 

rămasă fără nici un Cuvânt, 

în buzunarele rupte de Clipe, 

ale Destinului, 

evadat din ospiciul, 

unei Lumi a Deşertăciunii, 

să îmbrăţişeze Visul Dumnezeului, 
regăsit în sfârșit, 

de Steaua noastră, 

pe zidurile ruinate, 

ale Catedralei unei Iubiri. 


11) La masa de taină a Nemuririi 


Trepte sfărâmate, 

de paşii unui Dumnezeu, 

prea greu pentru această Lume, 
care se scufundă, 

în oceanul de Clipe neiertătoare, 
ale Predestinării, 

izvorâte din greșeala Creației, 
care a sculptat Timpul, 

după chipul şi asemănarea, 
Iluziilor Vieţii şi Morții, 

ŞI nicidecum, 

după faţa Eternităţii unei lubiri, 
care era prezentă la masa de taină, 
a Nemuririi, 

pe care-şi ținea Dumnezeu coatele, 
fiind prea Singur, 
alături propriul său Sine. 


12) La ruleta Întâmplării 


Lumânări, 

aprind stelele Cuvintelor, 
printre Misterele, 

Ochilor de Jar, 

ai Focului Sacru, 

al unei Iubiri, 

care se pierd, 

în Nemărginirea, 

Inimii unui Dumnezeu, 

pe care l-am regăsit abia acum, 
când suntem atât de datori, 
Iluziilor Vieţii şi Morții, 

cu propria noastră Existenţă, 
pe care ne-a jucat-o Destinul, 
la ruleta Întâmplării, 

încât mai sperăm, 

că poate, 

ne va plăti Dumnezeu, 
Absurdul acestei Lumi, 
pentru a rămâne, 

alături de Steaua Eternităţii noastre, 
care nu se va stinge niciodată. 

13) Furtunile existenţiale ale Timpului 


Înveșmântaţi, 

în mantalele Iluziilor Fericirii și Suferinței, 
încă mai visăm să putem zbura, 

atât de departe în noi înșine, 

încât să ajungem, 

pe tărâmul Străinului, 

din valurile înfierbântate, 

ale sângelui nostru, 

din brațele căruia să primim, 

Cuvântul Sacru, 

în care să ne ascundem, 

de toate furtunile existenţiale ale Timpului, 
care nu va mai putea să spele, 

vreodată, 

de Eternitatea Clhpei, 

unei Iubiri, 

în care vom rămâne, 

pentru totdeauna. 


14) Numai al Suferinţei 


Avem nevoie de Adevăr, 
pentru că doar prin el, 

putem să ne conştientizăm, 
Iluziile Vieţii şi Morții, 

pe care trebuie să le trăim, 

ca şi cum ar fi reale, 

într-o Lume la fel de iluzorie, 
pentru care realitatea, 
înseamnă înainte de toate, 

un Dumnezeu răzbunător, 
care n-ar trebui să fie al nostru, 
ci numai al Suferinţei, 

celor care au creat-o. 


15) False Catedrale Mântuitoare 


Vulcanii Gândurilor, 

fumegă cu întrebări, 

hrănind norii Întâmplărilor, 

cu setea de a şti, 

despre misterele neantului, 
Iluziilor Vieţii şi Morții, 

pe care le trăim, 

fără să le cunoaștem vreodată cu adevărat, 
cine sunt şi de unde provin, 
fiindcă Dumnezeu, 

a fugit mereu de aceste răspunsuri, 
care au construit, 

false Catedrale Mântuitoare, 

de noi înşine. 

16) În incinta Paşilor 


Rătăcind, 

printre Crematoriile de Cuvinte, 
Iubirea pare să fi înțeles, 

că n-are ce căuta, 

pe această Lume, 

a Viselor neîmplinite, 
îngenuncheate înaintea, 

unor Iluzii ale Vieţii şi Morții, 
pe care le frământăm, 

la Moara Absurdului, 

până dospesc îndeajuns de mult, 
în incinta, 

Paşilor pierduţi şi debusolați, 

ai Uitării. 


17) Cârdăşie bolnăvicioasă 


Am fost condamnaţi, 

la muncă zilnică, 

întreaga noastră Existenţă, 
după ce ne vom droga, 
sorbind întreaga cupă, 

a Iluziei Vieţii şi Morții, 

ca să sfărâmăm inconştienți de noi înşine, 
Chpele Adevărului Absolut al Iubirii, 

pe care o dușmănim cel mai adesea, 
într-o cârdăşie bolnăvicioasă, 

cu un Dumnezeu al Absurdului, 

total străin de noi. 


18) Niciodată nimic mai mult 


Credeam că nu voi învăţa, 

a înota vreodată, 

în Lacrimile Adevărului, 

fără să fiu înecat de Iluziile Existenţei, 
a cărei unic scop, 

este să ne servească Mirajul, 

unei Lumi care nu a existat niciodată, 
în Cuvântul adevăratului Dumnezeu, 
care ne-a abandonat, 

pierduţi prin întrupările, 

fără de sens, 

ale Deşertăciunii, 

despre care nu vom afla, 

niciodată nimic mai mult, 

decât îi este dat să ştie, 

Morţii. 

19) Din sufletele Cuvintelor 


Genunchii obosiţi ai Gândurilor, 

au uitat să-şi spună rugăciunea unei lubiri, 
pe care până şi Icoanele Sfinților Părinți, 
ai Amăgirilor, 

din sufletele Cuvintelor, 

par a fi uitat-o, 

de când nu mai traversează, 

strada aglomerată de Zile, 

din Catederala ruinată a Norocului, 

de a fi, 

pe o Lume, 

a Iluziilor Vieţii şi Morţii, 

Fericirii şi Suferinţei, 

care în realitate, 

pot fi cu totul altceva, 

precum ne este Timpul, 

care ne învelește cu Uitarea lui protectoare, 
de care avem atât de multă nevoie uneori, 
în fața Morţii de noi înşine. 

20) De pe urma noastră 


Acum când razele Luminii Divine, 
te-au chemat la ele, 

împlinindu-ți Viaţa, 

şi Singurătatea Lumii, 

s-a aplecat cu toată greutatea asupra mea, 
simt cum mă prăbuşesc, 

peste cumpenele Zilelor, 

care în trecut, 

ne-au măsurat Clipele, 

ŞI aşa atât de scurte, 
înjumătăţindu-le pe ascuns, 

ca să câştige cât mai multă suferință, 
de pe urma noastră, 

pe care să o depoziteze, 

prin tejghelele soiase ale Destinului, 
care nu a vrut să ne lase, 

să alegem aceeași stea împreună, 
dar pe care am stins-o, 

cu lacrimile Neputinţei, 

primite în dar de la un Dumnezeu, 
care nu a fost niciodată al nostru. 

21) Doar într-o Lacrimă 


Rănit, 

de ancorele grele ale Anilor, 
care se agaţă, 

de orice Respirație, 

care a mai rămas, 

din Eternitatea Clpei, 

pe care o aruncasem, 

în Oceanul Amintirii, 
jurându-ne, 

că nu vom uita niciodată, 
ploaia Viselor, 

care ne spăla, 

fruntea Destinului, 

pe vremea când încă nu existam, 
doar într-o Lacrimă. 


22) Din romanul cu Stele căzătoare 


Şi-am întrebat, 
oracolul Străinului din mine, 
încotro alerg? 

Ca să prind mai repede trenul Morții, 
din gara pustie a sufletului? 


Sau poate fiindcă sângerarea Răsăritului, 
va umple fluviul Clipelor irosite de Timp, 
pe taraba soioasă a Existenţei, 

de la care nu mai aştept nimic? 


Cine ştie câte pagini va mai deschide Lumea, 
din cartea cu litere de foc, 

a Iubirii, 

care adeseori este doar un personaj fictiv, 
din romanul cu Stele căzătoare, 

a unor Fericiri? 


23) Le vom metamorfoza 


Printre atâtea păduri de lanţuri, 
nu avea cum altfel, 

să ne vadă Dumnezeu şi pe noi, 
decât legaţi, 

de Cerul plumbuit al Suferinței, 
din care suntem obligați, 

să ne sculptăm, 

întreaga Existenţă, 

Moartea, 

prin care să ne hrănim Iluziile, 
împărțind-o în mod egal, 
Amăgirii și Minciuni, 

pe care le vom metamorfoza, 
în Adevăr Absolut. 


24) Dumnezeul unei lubiri 


Răbufniri vulcanice, 
ard Cerul Viselor, 

pe rugul unei Clipe, 
ce-aşteaptă să fie lăsată, 
de către Moarte, 

pe cântarul defect, 

al Iluziilor Existenţei, 
care să ceară pe ea, 
mai mult decât face, 
întreaga Lume, 

doar să poată rămâne, 
cu Eternitatea virgină, 
a Cuvântului, 

pentru care ne creat, 
Dumnezeul unei lubiri. 

25) Obsesii carnale 


Cred în Zorii Speranţelor, 

care-şi dau sângele, 

pentru propriul lor Orizont, 

al lubirii, 

chiar dacă a uitat-o Dumnezeu, 
prin cine ştie ce unghere, 

ale unor Iluzii ale Vieţii şi Morții, 
fără să-şi dea seama, 

că Lumea ei nu este acolo, 

fiind prea ocupat, 

cu Sentimentele, 

din Cimitirele de Cuvinte, 

care ne mor în braţele Privirilor, 
în fiecare Zi, 

luminată de un Soare al Obsesiilor carnale. 


26) Doar al nostru Nu 


Curgem spre izvoarele Morţii, 
prin albiile necunoscute, 

ale Iluziilor Existenţei, 

care ne constrâng, 

să ne clădim Cimitire de Cuvinte, 

unde să ne adăpostim, 

de ploile Adevărului, 

care ne ard, 
incendiindu-ne Gândurile, 
din cenuşa cărora, 

vrem să clădim, 

Catedrale de Iubiri, 

în care orice alt Dumnezeu, 
va veni să locuiască, 

doar al nostru, 

Nu. 


27) Se cere mereu cizelată 


Replici acide, 

strigate Orizontului surd, 

al Iluziilor Existenţei, 

zdrobesc coroanele de aur, 

ale Simţămintelor, 

într-o horă a Intoleranţei, 

faţă de noi înşine, 

cei mulți, 

care ne scurgem, 

pe drumurile necioplite ale Destinului, 
unei Lumi, 

ce se crede o sculptură perfectă a Morţii, 
care se cere mereu cizelată, 

fapt pentru care trebuie să-şi sacrifice, 
întregul Timp, 
al Destinelor noastre. 


28) În Cioburile tăioase ale Vieţii şi Morţii 


Depărtări crâncene, 

lovesc gerurile Regăsirilor înghețate, 
din noi înşine, 

sfărâmând, 

Oglinzile Iluziilor Existenţiale, 

în cioburile tăioase, 

ale Vieţii şi Morţii, 

pe care alergăm spre Nicăieri, 

uitaţi de Țărmurile Speranţelor, 

pe care nu le vom atinge niciodată, 
ca să ne împlinim Visul, 

unei lubiri, 

a Adevăratului și Absolutului Dumnezeu, 
pe care nu o vom cunoaște, 
Niciodată. 

29) Unde ne-am înmormântat Cerul Inimilor 


Fumuri grele, 

trase de locomotivele Gândurilor, 
urcă agale, 

pe meandrele şanţurilor, 
frunţii unei Speranţe, 

în care am crezut, 

mai mult decât în Paradis, 

ca să ajungem, 

să ne trăim, 

Iluziile Vieții şi Morții, 
printre Cimitirele de Cuvinte, 
unde ne-am înmormântat, 
Cerul Inimii. 


30) Promisiuni lipsite de sens 


Ninge cu Obsesii, 

peste Orizonturile nemărginite ale Cuvintelor, 
troienite de respiraţia fierbinte a Iubirilor, 
care le arde trupurile, 

incinerându-le carnea, 

pe grătarele unor Semne de Întrebare, 

ce nu vor să se lase duse, 

de la locul execuţiei unei Speranţe, 
care tocmai a murit, 

în braţele Străinului ascuns din noi, 
imediat după ce a fost coborâtă, 

de pe fruntea unui Timp, 

pe care am răstignit-o, 
undeva-cândva, 

cu Promisiunile noastre, 

lipsite de sens. 


31) Toate sortimentele de Suferinţe 


Adânc în măruntaiele întrupării, 
Dumnezeu și-a îngropat Timpul, 
folosindu-l ca un răvaș al Libertății, 
pe care ne-ar fi promis-o, 

odată cu mulțimea de Clipe, 

pe care nu credea, 

că le vom irosi, 

într-atât încât, 

să facem din procesarea lor, 

o industrie a Debusolării, 
scoțând pe Piaţa Deşertăciunii, 
toate sortimentele de Suferinţe, 
din suflarea Eternității lor, 

pe care să le vindem pe nimic, 
Iluziilor Vieţii și Morții. 

32) Piatră amară 


Plugurile Amintirilor, 

cu lame tăioase, 

sfârtecă carnea palidă a Zilei, 
arându-1 Clipele, 

pe ogoarele unor Gânduri, 

de piatră amară, 

pe care nu vor mai încolţi niciodată, 
mugurii dulci ai unor lubiri, 

în primăverile Cuvintelor, 

care par a fi trecut, 

mai demult decât întregul Timp, 
al acestei Lumi, 

mai obsedată, 

de propriile ei Iluzii existențiale, 
decât de Adevărul Absolut. 


33) Dacă nu vrea să devină 


Tărmuri de Adevăr, 

pline de Vorbe Goale, 

care fac plajă, 

la lumina orbitoare a unui Cuvânt, 
ce încă mai crede în Absolut, 

cu toate că arde, 

într-atât, 

încât nici o altă Clipă, 

nu se mai poate apropia de el, 
în afară de cea a Nemuririi, 
unei Iubiri, 

dacă nu vrea să devină cenuşa, 
unor Pași ai Deşertăciunii. 


34) Mantaua Disperării 


Zbor către un Nimeni, 

pe care-l înveşmântă Străinul din mine, 
cu mantaua Disperării, 

ca să nu îngheţe, 

pe gerurile crâncene, 

ale Iluziilor Vieţii şi Morții, 

care tot timpul, 

vor să ne arate, 

că suntem cineva, 

atât de importanți, 

încât merită să ne înmormântăm, 
în cele mai alese cavouri, 

ale Absurdului și Deşertăciunii, 
acestei Lumi. 

35) Printre Stelele căzătoare ale Absurdului 


Zidesc, 

carnea Timpului zi de zi, 

pentru a hrăni cu ea, 

Cimitirele Cuvintelor, 

o întreagă Iluzie a Vieţii şi Morţii, 
care ne obsedează Destinul într-atât, 
încât a devenit enoriașul, 

Catedralei Mântuirii unei Deșertăciuni, 
a Existenţei, 

prin Ochii care ne pierdem, 

printre Stelele căzătoare, 

ale Absurdului, 

din gerul crâncen, 

ŞI atât de gol, 

al unui Cuvânt. 


36) Ştie cineva? 


Ştie cineva, 
câte Eternităţi de Clipe a călcat vreodată, 
în templul Inimii sale? 


32 


SORIN CERIN 
-CALEA SPRE ABSOLUIT- 
-Poeme filosofice- 


Câte Vise au fost aruncate, 
la ghena de gunoi, 
a Privirilor abătute? 


Sau care a fost ora exactă, 
când Privirea Adevărului Absolut al unei Iubiri, 
ne aştepta în gara Destinului nostru? 


37) Ne obosim să trăim 


Căzut în genunchii Iluziilor Existenţei, 
cu fața în mocirla Destinului, 

încep să-mi ridic sudoarea Clipelor, 
din marasmul Conştiinţei, 

care-şi arde orice urmă de Iubire, 

pe rugul Rentabilităţii, 

unui Timp, 

atât de costeliv, 

încât cerşește câte o firimitură de Zi, 
pe la porţile încătuşate ale Libertăţii, 
în care ne obosim, 

să trăim. 

38) Crezând că vom învinge 


Fulgeră cu Neant, 

printre Zilele obsesive, 

ale Gândurilor descompuse, 

pe Țărmurile Morţii, 

de noi înşine, 

care încă am mai rămas, 

cavalerii solitari, 

ai Furtunilor Sentimentale, 

care ne luptăm în săbiile Privirilor, 
crezând că vom învinge, 

lacătele mari şi grele ale Destinului, 
care ne calcă în picioare, 

cu toată greutatea, 

Iluziilor Vieţii și Morţii lui, 
Iubirea. 


39) Calea spre Absolut 


Înecaţi, 

în adâncurile Cuvântului, 
vrem să ieşim la suprafaţa, 
Speranţelor, 

pe care ni le-au împărtăşit, 

ochii de jar, 

ai Fericirii, 

ce ne-a aprins, 

în sângele înfierbântat al Tăcerii, 
flacăra Simţămintelor, 

care ne luminează, 

Calea spre Absolut, 

a Străinului Subconştientului nostru, 
pregătit să se lupte, 

cu Iluziile Existenţei, 

cu mult înainte de a se naşte, 
Lumea Falsului, 

pe care o credeam, 

atât de mult Timp, 

irosit fără de sens, 

printre Amprentele Degetelor, 
murdare, firave şi mincinoase, 
ale Absurdului și Deşertăciunii, 
care ar fi furat țărâna Conștiinţei, 
de la Adevărul Absolut, 

pentru a crea, 

întruparea noastră, 

după chipul şi asemănarea lor. 


40) Nu le vom cunoaște niciodată 


Cum nici o Viaţă, 
nu ar putea trăi fără Moarte, 

nici Existenţa, 

n-ar putea să devină conştientă de propriul ei trup, 
fără Iluzie, 

într-o Lume a Cunoașterii, 

Non-Sensului Adevărului Absolut, 

care a devenit Minciuna, 

unui Dumnezeu al Iubirii, 

doar de propriul Său Sine dumnezeiesc, 
care avea nevoie de robii Clipelor, 

unui Timp, 

care să-i clădească Catedrale somptuoase, 
din jertfele fiecăruia dintre noi, 

care servim această Lume, 

la masa cea de taină, 

a Iluziilor Vieţii şi Morţii, 

ale căror gânduri ascunse, 

nu le vom cunoaște niciodată. 


41) Cei de dinainte de a fi Lumea 


Obsesii îmbrăcate de Clipe, 

prin Cimitirele Cuvintelor cernite, 
ale Ochilor unor Vise, 

pe care i-au uitat până și Privirile, 
accidentate de zidurile prăbuşite, 
ale Inimii de Cer, 

a cărei Nesfârşire, 

încă mai bătea, 

undeva-cândva şi în piepturile Zilelor noastre, 
crucificate pe Orizontul însângerat, 

pierdut într-un Apus al lubirilor, 

ce nu-şi va mai cunoaște, 

Răsăritul Revederii cu noi înşine, 

cei de dinainte de a fi Lumea, 

Niciodată. 


42) Previziunile unui Viitor slab şi costeliv 


Dinţii Reproşurilor, 

mușcă din carnea aţoasă a Zilelor, 
care ne îneacă Obsesiile, 

atunci când vrem să înghițim, 
Previziunile unui Viitor slab şi costeliv, 
care încă mai stă gârbovit, 

la Porţile Uitării, 

unor Apusuri ale Zâmbetelor, 

de care ne facem vinovaţi, 

fuindcă le-am promis, 

Catedrale de Iubiri somptuoase, 
drept aducere aminte, 

a Seninului, 

care ne-a îmbrăcat cu optimismul lui, 
Iluziile Vieţii şi Morții, 

din Cimitirele noastre de Cuvinte, 

prin care ne-am rătăcit, 
pentru totdeauna. 


43) Peste Obsesiile Infinitului 


Adânc înmormântat, 

în Inima de Cer a Iubirii, 
Adevărul Absolut, 

încă mai speră că va răzbate, 

peste Obsesiile Infinitului, 

care ne spală Stelele Destinelor, 
trecătoare şi efemere, 

de pe bolta Viitorului, 
aruncându-le odată, 

cu Apa Menajeră murdară şi soioasă, 
a Iluziilor Vieţii şi Morţii, 

direct în mocirla, 

Cimitirelor de Cuvinte ale noastre, 
prin care ne-am întrupat, 
Absurdul şi Deşertăciunea. 


44) Greutatea Timpului 


Răstignit pe lespedea Destinului meu, 
privesc la Zidurile care străjuiesc, 

Calea spre Absolut, 

a Deşertăciunii, 

îngropată în Cimitrele Cuvintelor noastre, 
pe care le rostim, 

indiferent de Ziua pe care o biciuim, 
supăraţi de Clhpele ucise, 

de neadevărurile Iluziilor Existenţei, 
pentru care suntem rareori spirit, 

când ne înfăţișăm înaintea Iubirii, 

ŞI deseori trup, 

pe paturile de spital ale unor Ani gârboviţi, 
de greutatea Timpului, 

care se reazămă pe noi, 

atunci când este supus, 

la încercările Karmei, 

de către Destin. 


45) Arătându-ne Calea spre Absolut 


Ți-aş dărui cu toată Inima Cerului meu, 
un Lotus de Stele, 

după care să ne sculptăm, 

propriul chip şi asemănare, 

Meditând, 

crescut pe buzele prăpastiei, 

dintre Infinit şi Efemeritate, 

ca să devii o Lumină Divină, 

care iluminezi trupul firav, 

al Conştiinţei, 

Contemplând la Iubire, 

sub ninsoarea de flori, 

a Fericirii, 

care ne-a fost dată, 

pentru a putea să ne imaginăm, 
Suferinţa, 

unica ce nu ne poate lăsa, 

pradă Singurătăţii, 

fiindcă ne arde de fiecare dată, 
Iluzia Vieţii şi Morții, 

pentru care nu putem fi noi înşine, 
arătându-ne Calea spre Absolut. 


46) Statuile Viselor noastre 


Unghii ce scormonesc, 

mormintele Gândurilor, 

în ţărâna Iluziilor Vieţii şi Morţii, 

în care Dumnezeu credea, 

că poate ascunde Iubirea, 

întrupând-o, 

în Paşii care nu ştiu Încotro vor merge, 
pentru a ajunge de fiecare dată, 

la sensul bine definit, 

al Morţii, 

care se hrăneşte cu statuile Viselor, 
ruinate la capăt de alergare, 

pe maidanul neîngrijit al unei Stele, 
ce a căzut cu mult înainte, 

de naşterea noastră, 

pe un Orizont al Nimănui. 


47) Să poarte numai ochelari de cal 


Mănăstiri singuratice de Cuvinte, 
aşteaptă la răspântiile Grijilor, 
Mântuirea de Păcatele Originare, 

de care s-ar fi îmbolnăvit Iubirea, 
arătând cu degetul, 

spre Iluziile criminale ale Vieții și Morţii, 
pe care le-a hărăzit, 

un Dumnezeu străin şi duşmănos, 

al cărui chip şi asemănare, 

a clădit, 

Absurdul din noi, 

la care suntem obligați să ne închinăm, 
păziți de către Deşertăciunea unor Clipe, 
condamnate de către Destin, 

să-şi piardă Virginitatea Eternităţii, 
pentru a se irosi, 

prin bordelurile unor Catedrale, 

ale Urii şi Suferinței, 

la pereţii cărora am ajuns adeseori, 
să ne rugăm Moartea, 

să ni se îndure de Zilele Simţămintelor, 
şi să le primească, 

pe Tărâmul ei înnegurat, 

ce a devenit Paradis, 

față de Infernul, 

pe care-l trăim în această Lume, 
unde este la modă, 

ca Fericirea, 

să poarte numai ochelari de cal, 
atunci când pozează, 

în postura de mare vedetă. 


48) Propriile noastre Fărădelegi 


Aripile de Înger al Adevărului Absolut, 
se prăbuşesc peste Iluziile Existenţei, 
într-o furtună apocaliptică, 

răvăşind mormintele de Cuvinte, 

în care ne-am îngropat Clipele, 
pentru a le reînvia, 

pe soclul Iluziilor Vieţii şi Morţii, 
transformate în piatră, 

de către Lumina Divină, 

a Eternităţii, 

pentru a-şi sculpta din ele, 

o efigie a Infernului, 

pe care l-au păstorit, 

atâtea Istorii pline de Obsesii şi Vanităţi, 
pe care se zvonește că le-ar fi clădit, 
propriile noastre Fărădelegi, 

care au primit numele de Dumnezeu. 


49) Din Primăvara lubirii 


Zidesc, 

razele Stelei Destinului meu, 

pe care vreau să ţi-o aşez, 

în părul Clpelor tale, 

iluminat, 

de Marea Contemplare a Universului, 
pe care l-a clădit Străinul din noi, 
cel ce ne-a unit, 

Timpul cu Eternitatea, 

născând Nemurirea, 

pentru care am fost sortiți, 

să ne căutăm la nesfârșit, 

printre petalele înmugurite, 

ale Sentimentelor, 

din Primăvara Iubirii, 

pe care ţi le dăruiesc, 

iubindu-te. 

50) Fără lubire 


Porţile deschise de Speranţe, 

atârnă cu greu, 

de balamalele închisorilor de Vise, 
sugrumând Timpul, 

prins în capcana Iluziilor Existenţei, 

al căror gardian a fost, 

până când, 

s-a decis să ne elibereze, 

din menghina Morții, 

aflând că am ales Eternitatea Clipei, 

pe care am prins-o din zbor, 

ajutaţi fiind, 

de Aripile de Îngeri ale Cuvintelor, 

a căror credinţă în Puritate și Profunzime, 
ne-a arătat Calea spre Absolut, 
înțelegând că nu vom putea reuşi niciodată, 
să primim un Înţeles concret, 

pe tărâmul Adevărului Absolut, 

fără Iubire. 


51) Legile Karmei 


Buruienile Gândurilor desțelenite, 
de câte o Zi răzelaţă, 


44 


SORIN CERIN 
-CALEA SPRE ABSOLUIT- 
-Poeme filosofice- 


îşi aşteaptă, 

lamele plugurilor Hazardului, 
spre a fi transformate, 

în buchete alese de flori, 

ale unor Speranţe, 

izvorâte din braţele puternice, 

ale legilor Karmei, 

din care Maternităţile de Cuvinte, 
îşi construiesc sălile de naşteri ale Timpului, 
adus la întâlnirea cu Destinul, 

de Iertare, Pace şi Seninătate. 


52) Să ne hrănim Sufletele cu Absurd 


Câtă Lumină Divină, 

poate ascunde, 

Întunericul adânc şi de nepătruns, 
al Necunoașterii, 

ascunsă prin ungherele Universului, 
fiecăruia dintre noi, 

cei legaţi de către Destin, 

cu lanţurile Suferinţei protectoare, 
faţă de Iluziile Vieţii şi Morții, 
care ne sunt date, 

să ne întărim Sufletele, 

cu Absurd. 

53) Nu contează nimic altceva 


Paşi irosiți pe tablele de joc, 

ale șahului unor Priviri pierdute, 

în Umbra Hazardului, 

ars de Cuvintele geroase ale Dorinţelor, 
gata să facă orice, 

pentru a obţine, 

întâietate înaintea Iluziilor unei Existenţe, 
pentru care, 

nu contează nimic altceva, 

decât să-şi hrănească Moartea, 

cu propria ei Viaţă. 


54) Timpul Lumii 


Oricât am dori, 

să îndesăm Viitorul, 

în razele plăpânde ale Stelelor căzătoare, 
din Meditațiile noastre, 

care vor să ne ilumineze, 

Timpul Iluziilor Vieţii şi Morții, 

nu vom reuşi nimic altceva, 

decât să ne irosim, 

unica Clipă Eternă, 

prin Urmele Umbrelor unei Existenţe, 
care subzistă doar în Prezent, 

unde nu vom fi lăsați niciodată, 

să ne pierdem, 

Rătăcire fără de care, 

Timpul Lumii, 

n-ar mai exista. 


55) Veşnic închisă 


Zalele lanțurilor de Chpe, 

ne leagă de Iluziile unei Existenţe, 
pe care Dumnezeul Iubirii, 

pare a fi abadonat-o, 

încă de dinaintea apariției Timpului, 
care ne ține poarta Adevărului Absolut, 
veşnic închisă, 

conştient de faptul, 

că doar așa ar mai putea supraviețui, 
printre rădăcinile Absurdului, 
înfipte adânc, 

în ţărâna întrupată a Vieţii și Morţii, 
din fiecare dintre noi. 

56) Văzut de la fereastra Destinului nostru 


Fără Spinii ascuțiți, 

ai zidurilor Iluziilor existențiale, 

nu am cunoaşte niciodată, 

poezia Orizonturilor, 

dintre noi şi Nesfârşirea Stelei, 

Luminii Divine, 

care ne-a fost predestinată, 

să putem înţelege, 

că oricând putem lubi, 

ceea ce este argumentul suprem, 

că putem să ţinem de mână Adevărul Absolut, 
care văzut de la fereastra Destinului nostru, 
este Iubire şi atât. 


57) Paradisul de unde am plecat 


Atunci, 

când am ridicat fruntea Gândurilor, 
spre Steaua Destinului, 

am putut înţelege, 

cât de strălucitoare poate fi, 

Lumina Divină a lubirii, 

în care adevăratul Dumnezeu al nostru, 

s-a întrupat, 

pentru a ne da strălucirea, 

pe care ne-au pierdut-o, 

Iluziile Vieţii și ale Morții, 

în care am alunecat benevol, 
fiindcă doream să ştim, 

cât de mult mai avem de învăţat, 
într-o Lume al cărei Absurd şi Deșertăciune, 
n-au existat niciodată, 

prin Paradisul de unde am plecat, 
cu promisiunea revenirii. 


58) În alb şi negru 


Zebre oficiale, 

proaspăt vopsite cu Suferinţe şi Fericiri, 
în alb şi negru, 

de Iluziile Vieții și Morții, 

pentru trecerea pe Lumea bolnavă, 

a Neantului din legile scrise sau nescrise, 
a Maternităţilor de Cuvinte, 

ce nasc Smârcuri înșelătoare, 

de Simțăminte, 

în care să ne prindem, 

pletele desfăcute ale Zilelor, 

în Furtunile apocaliptice, 

ale Speranţelor, 

fulgerate de Neputinţă. 

59) Ne tot spune 


Căzut fără oprire, 

în adâncurile tenebroase ale Gândurilor, 
irosite prin Cimitirul Cuvintelor, 

cu aleile înglodate, 

în noroiul care ne-a întrupat Simţirea, 
ce respiră neîncetat Iluziile unei Existenţe, 
care nu vrea sub nici un fel, 

să ne spună, 

unde şi-a încarcerat Adevărul Absolut, 
despre care ne tot spune Iubirea, 

că ar exista. 


60) Le e teamă de Destin 


Frunze ruginite pe umerii Zilelor, 

pierdute prin Calendarele rupte şi dezmembrate, 
ale Iluziilor Vieţii şi Morții, 

care ne țin atârnaţi, 

pe zidurile propriilor lor Neputinţe, 

în Icoanele sparte şi şterse, 

ale Sfinților Părinți ale Iubirilor, 

ce nu mai vor să spună nimic, 

fiindcă le e teamă de Destin, 

a cărui ruine, 

ne-a umbrit naşterile Cuvintelor, 

în maternitățile de Vise, 

ce tremurau de frig, 

prin întunecimea de gheaţă a Gândurilor. 


61) Cât mai puternic prinse 


Risipiţi printre semnițele, 
Suferinţelor și Fericirilor, 

arăm ţărâna Iluziilor Vieţii și Morţii, 
în care ne-am întrupat Timpul, 
pentru noua Recoltă de Vise, 

ce va răsări pe ogoarele încețoșate, 
ale Sufletelor noastre, 

cărora le dorim, 

cât mai multă Lumină Divină, 

ca plantele Cuvintelor să fie mereu verzi, 
cu rădăcini cât mai puternic prinse, 
de profunzimile, 

Străinului Subconştient din noi. 

62) A ne reda înapoi 


Cât Paradis să fi plătit Destinul, 
pentru a mitui Timpul, 

să ne țină în Infernul, 

de pe jarul Cuvintelor, 

care ne ard Trecutul şi Viitorul, 
cu flăcările Speranţelor, 

care se mistuiesc, 

sub dogoarea Neputinţei, 
Iluziilor Vieţii şi Morții, 

de a ne reda înapoi, 

Steaua Nemuririi, 

care strălucea împreună, 

cu Sufletele noastre. 


63) Stâncă sfărâmicioasă 


Mi-am înconjurat fruntea, 

cu scrisorile pe care le-am desenat, 

pe Apusurile și Răsăriturile Țărmurilor de Cuvinte, 
la care vroiam să ajungem, 

obosiţi de Furtunile Simțămintelor, 

pe care am naufragiat, 

aruncați şi trecuţi, 

de apele învolburate ale Tinereţii, 
Cimitirelor de Clipe, 

ca par a fi încremenit, 

la tălpile Viselor noastre, 

sculptate în stânca sfărâmicioasă, 
a Iluziilor unei Existenţe, 

ce pare a nu ne fi înțeles niciodată. 


64) Prin vulcanii Iluziilor 


Şanţuri adânci pe frunțile Speranţei, 
mutilează carnea Zilelor, 

ce-au mai rămas de săpat, 

de către Timpul bolnav, 

la urechile Destinului, 

plin de Obsesii și Patimi, 

care şi acum mai răbufnesc, 

prin vulcanii Iluziilor, 

Vieţii, Morții, Fericirii şi Suferinţei, 
ce se luptă mereu, 

pentru întâietate, 

în Infernul acestei Lumi, 

cu nume de Existenţă. 

65) Dar îl privesc 

Pierdut, 

printre mormintele Viselor, 

mă împart între Inima de Cer, 

a Cuvântului pe care nu-l pot rosti, 
dar îl privesc cu fruntea Dorinței, 
şi Iluzia Existenţei, 

care-mi macină Meditaţia, 

dăruită de Adevărul Absolut, 

a cărei identitate am avut-o, 
dinainte de a mă naște, 

pe Altarul Suferinţei acestei Lumi, 
la care se roagă zilnic, 
Deşertăciunea şi Absurdul, 

să primească cât mai multe roade, 
de Clipe irosite fără de sens, 

pe Faleza Speranţelor Neîmplinite. 


66) Ca Premiu 


Zăpezi amare, 

pustiesc Orizonturile, 

viscolite de Amintirile, 

care nu vor să-i dea pace unui Apus, 
să meargă pe Tărâmul de Apoi, 

al Iluziilor unei Existenţe, 

care nu a încăput la masa de taină, 
a Suferinţei şi Fericirii, 

ce lovesc cu tacâmurile Absurdului, 
cât de tare pot, 

în lemnul ud şi putred al Clipelor, 
să mai primească, 

încă o porție de Moarte, 

ca Premiu, 

la câte Vieţi au înjughiat, 

în abatorul Destinelor. 


67) Morga unor Morale 


Zilele îşi plâng, 

nevinovăția Virginităţii, 

pe care au pierdut-o, 

printre zâmbetele netrebnice. 

ale Iluziilor existenţiale, 

ce par izgonite din Paradisul Eternităţii, 
Stelei Destinului nostru, 

care acum, 

afișează Morga unor Morale, 

pentru care Societatea de Consum, 
Absurd, 

are tot dreptul să ne ilumineze Noaptea, 
până când, 

nu mai există nici o diferență, 

între Apusurile şi Răsăriturile, 
Iluziilor Vieţii şi Morții, 

pe care suntem obligați, 

să le urmăm , 

prin Bisericile otrăvite, 

ale Deşertăciunii. 


68) Am început să rătăcim 


Eliberați de Străinul, 

propriului Subconştient, 

am început să rătăcim, 

pe Tărâmurile pline de rădăcini amare, 
ale Liberului Arbitru, 

am ajuns să învăţăm, 

cât de apropiată a devenit Ura, 

de faţa plină de Negii Furtunilor, 

a Despărțirii de noi înşine, 

pe care ne pregăteam să o fardăm cu Uitare, 
atunci când am reușit, 

să înţelegem, 

cât de mult mai avem de străbătut, 

până să împlinim toate exigenţele, 
Iluziilor Vieţii şi Morții, 

care cunosc doar acea parte a Împlinirii, 
care de cele mai multe ori doare. 

69) Să ne deszăpezească 


Petale de Gânduri, 

cad peste Speranţe, 

acoperindu-le cu Moartea coloritului lor, 
până când, 

totul a devenit alb şi negru, 

Bine şi Rău, 

în fulgii frânturilor de Aminturi, 

care ningeau îngroşând Zăpada Viitorului, 
care ne troienea într-atât, 

încât, 

am rămas împotmoliți, 

într-un Prezent, 

al Nimănui, 

de care nici o Clipă, 

nu mai este interesată, 

să ne deszăpezească. 


70) Tren de Așteptări 


Tulpini de Zâmbete, 

perie Orizontul cu albiile adânci, 
săpate în cochilia spartă a Timpului, 
prin care își şuieră Vântul Dorinţelor, 

Pustietatea prin care îi trec Clpele, 
irosite de către Destin, 

să clădească noi gări ale Cuvintelor, 
prin care, 

nici un Tren de Aşteptări, 

pline de Sângele înfierbântat, 

al unei Iubiri, 

pare să nu mai fi trecut, 

Vreodată. 


71) Apusurile şi Răsăriturile Viselor 


Dălţi ascuţite de Speranţe, 

încă mai sparg, 

cremenea cărnii lluziilor Vieții şi Morţii, 
în căutare de Fulgere, 

a unor Iubiri, 

a căror Lumină Divină, 

să ne aprindă refugiul, 

din Eternitatea Clpei, 

la care nu putem ajunge, 

fund înlănţuiți de Gratiile Timpului, 

a căror Zile, 

ne ademensc Orizonturile, 

să se depărteze mereu, 

de Apusurile şi Răsăriturile Cuvintelor, 
până când, 

numai Moartea, 
rămâne aceea, 
care le va mai putea atinge vreodată. 


72) Oricât de zdrenţuiţi 


Zaruri tocmite de Moarte, 

să cadă doar Necâştigătoare, 
pentru Cuvântul, 

al cărui Înţeles, 

se amăgeşte, 

că-şi va primi porția lui de Clipă, 
din care nu va mai pleca, 

să pribegească niciodată, 

pe străzile pustii ale Destinelor, 
pe care nu au călcat niciodată, 
Pașii vreunui Timp , 

oricât de zdrențuiţi ar fi. 


73) Ne lumina Calea spre Absolut 


Săgeţi otrăvite de Păreri, 
rămân înfipte, 
în coastele sângerânde ale unor Apusuri, 


e, 

pregătite de plecare, 

pe tărâmurile Nopţii din Inima de Cer, 
a Cuvântului, 

pe care l-am pierdut, 

în aglomeraţia de Înţelesuri, 
căreia nu i-am putut face față, 
încât ne-a luat cu totul, 

pe nepregătite. 

pentru a ne duce, 

atât de departe de noi înşine, 
încât nu am mai reușit niciodată, 
să ne întoarcem înapoi, 

la Străinul Subconştientului, 
care ne lumina, 

Calea spre Absolut. 


74) Deasupra Fericirii 


Îndatoraţi până peste măsură, 
Iluziilor Existenţei, 

ne-am rănit faţa Cuvintelor, 
cu Amăgirile reci şi palide, 
ale Credinţelor, 

prăbuşite cu toate, 

în braţele Absurdului, 

pline de spinii tăioşi, 

ai unor Înţelesuri, 

pe care nici Moartea, 

nu le mai putea accepta uneori, 

fără să fie răsplătită, 

cu Eternitatea Clipei noastre, 

pe care am nesocotit-o într-atât încât, 
am ales negura grea și putredă, 

a Obesiilor pătimaşe, 

să ne fie acoperiş, 

deasupra Fericirii. 


75) Lăsându-ne să alergăm liberi 


Cimitirul Cuvântului, 

a devenit atât de intolerabil, 

încât ne-a spart Mirajul, 

Apei Vieţii Veşnice, 

din care ne potoleam setea Clipei, 
deoarece Dumnezeu, 

ne-a lăsat să putem naviga pe el, 
pentru Veșşnicie, 

dacă nu ar fi intervenit, 

Iluziile Vieții şi Morții, 

strigând surd la Destinul, 

care nu mai era al nostru, 

-să ne ucidă Simţămintele-, 

de când căzuse în capcana Timpului ucigaș, 
ce pare că se hrănește, 

numai cu Zilele care ne-au mai rămas, 

până când Străinul Subconştientului nostru, 
ne va elibera, 

de lacătele grele de plumb ale Deşertăciunii, 
lăsându-ne să alergăm, 

liberi, 

pe Calea spre Absolut, 

a Adevărului. 


76) Cât de dor îi este 


Părăsit de Steaua unui Destin, 

a cărui faţă nu am văzut-o niciodată, 
încă mai cred că voi fi primit, 

de Gândurile Străinului Subconştient, 
care să-mi spună, 

cât de dor îi este, 

adevăratului Dumnezeu de mine, 

ŞI nicidecum acestuia, 

care ne-a lăsat Iluziile Vieții şi Morții, 
pentru a ne roade genunchii obosiţi, 
de atâtea Suferinţe, 

pe treptele înlăcrimate, 

imposibil de urcat, 

ale Perfecţiunii, 

atârnate anapoda, 

printre ramele Icoanelor, 

ce ar fi trebuit să ne înfățişeze, 
Sfinţii Părinţi ai Fericirii. 


77) Să ne întrupăm 


Poduri însetate de răzbunare, 

vor să ne surpe Speranţele, 
răstignite pe Răsăriturile sfâșietoare, 
ale Inimilor de Cer, 

care se căznesc să mai bată, 

pentru Nemurirea, 

pe care Dumnezeul Adevărului Absolut, 
ne-a promis-o, 

dinainte de a fi Iluziile Existenţei, 
cu capcanele noroaielor, 

care ne așteptau, 

să ne întrupăm, 

Visele. 

Aprecieri critice despre poezia filosofică la Sorin 
Cerin 


Prof. univ.dr. Al Cistelecan în cadrul rubricii Avant la 
lettre, sub titlul Între reflecţie şi atitudine apărut în 
revista Familia nr.1 1-12 noiembrie - decembrie 2015,pag.16- 
18, Al Cistelecan consideră despre poezia de meditaţie a lui 
Sorin Cerin, că:"Din cîte văd, Sorin Cerin e un fel de vulcan 
textual în continuă şi maximă erupție, cu o scriitură deopotrivă 
de frenezie şi de vituperanţe. În poezie mizează pe rafalele 
reflexive şi pe elanul sapiențial, cultivînd, cum zice singur în 
subtitlul Nonsensului Existenţei de aici, poeziile "de meditaţie”. 
O modalitate între toate riscantă — şi nu de azi, de ieri, ci 
dintotdeauna -— întrucît tinde a se amesteca unde nu e chiar 
treaba poeziei, făcînd un fel de filosofare versificată şi, vrînd- 
nevrînd, tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait Cerna în 
legătură cu "poezia filosofică,” întrucît poetul le ştie şi el prea 
bine şi tocmai asta vrea să înfrunte: riscul de a lucra doar în idee 
şi de a subordona imaginativul conceptualului. Ce-i drept, nu e, 
pentru Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea cugetării şi 
liniştea apolinică a gîndului; din contră, declamă cu pathos, mai 
degrabă dinlăuntrul unei traume pe care încearcă s-o exorcizeze 
şi s-o sublimeze în radicale decît din interiorul vreunei păci de 
cuget sau al unei armonii reflexive. Chiar şi ce sună a idee 
nudă, transcrisă adesea aforistic, e, de fapt, o răbufnire de 
atitudine, o transcriere de afect — nu cu răceală, ci mai curînd cu 
fierbințeală (i s-a şi remarcat, de altfel, maniera mai profetică a 
enunțurilor). Dar cum metoda decolării lirice constă într-un fel 
de elevare a tot ce vine pînă la demnitatea articulării lor 
reflexive (de unde delestarea oricăror referinţe la imediat, fie el 
biografic, fie mai mult decît atîta), poeziile lui Cerin se 


64 


SORIN CERIN 
-CALEA SPRE ABSOLUIT- 
-Poeme filosofice- 


angajează abrupt în ecuaţiile existențiale mari şi definitive şi 
nu-şi pierd vremea în confesiuni domestice. Ele atacă Principiul 
realităţii, nu accidentele ei. Totul e ridicat astel la o demnitate 
problematică, dacă nu şi de altă natură, şi pregătit pentru o 
procesare densificată. Riscurile formulei răsar, fatal, şi aici, 
întrucît se vede imediat mecanismul acestei promovări a 
realului la dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă altceva în 
comun cu expresioniştii) a majusculei, prin care se instaurează, 
brusc şi imprevizibil, fie smerenia în fața radicalului, fie panica 
în faţa majestăţii cuvîntului. De regulă majuscula botează stratul 
”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin face 
exces și risipă de majuscule, astfel încît de la o vreme ele nu 
mai creează nici panică, nici evlavie, căci abundența le sedează 
efectele de acest gen şi le perverteşte într-un soi de 
grandilocvenţă. Celălalt mecanism de elevare în demnitate se 
bizuie pe o anumită — poate asumată, poate premeditată — 
emfatizare discursivă, pe o îngroşare lexicală şi pe o declamaţie 
de profunde şi de grave. Se insinucază — de nu cumva se chiar 
instaurează — şi aici o evidentă procedură de rețetă imaginativă, 
redundantă peste tolerant. Cum e şi normal — ba chiar inevitabil 
— într-o lirică de reflecţie ce vrea să se coaguleze în jurul unor 
nuclee conceptuale, modalitatea imediată de sensibilizare a 
acestor noduri conceptuale constă în materializarea 
abstracțiilor; senzualizarea lor e chiar modul lor de epifanizare 
lirică. Dar la Sorin Cerin mecanica imaginativă se bazează pe o 
simplă genitivizare materializantă a abstracţiilor (de unde 
imagini nesfirşite de genul ”spinii Adevărului”, ”coşarii 
Împlinirilor”, *periile Amăgirii” etc. etc.), sub care stă cel mai 
adesea un buton de personificare. Pe scala decantării în 
metafore stăm, astfel, doar pe primii fuştei, ceea ce produce, 
simultan, un efect de candoare imaginativă (sau discursivă), dar 
şi unul de uniformizare. Probabil însă că această încredere în 
procedeele primare se datorează mizei pe decantarea gîndului, 

miză care lasă în subsidiar acțiunea imaginativă (iar pe cea 
simbolizantă cu atît mai mult) ca atare. 


Dar nu cîte şi nici ce idei bîntuie prin poeziile lui Sorin Cerin 
sunt, totuşi, lucrul cel mai relevant (ideea, în general, dar şi în acest 
caz particular, are un grad de indiferenţă la lirism). Dimpotrivă, în 
mod oarecum paradoxal, decisivă, nu doar definitorie, e atitudinea în 
care ele se strîng, afectul în care coagulează. Sub aparenţa unui 
discurs proiectat pe ”gînd”, Sorin Cerin promovează, de fapt, un 
lirism (cam pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît un fel de 
penitență atitudinală, o hieratizare a afectelor violente. Stratul 
pasional e, în realitate, cel care se agită şi el se vede în mai toate 
componentele lui, de la cele de vituperaţie la cele de evlavie sau 
tandreţe sublimată (ori, din contră, resentimentalizată). Poetul e, pe 
fond, un exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe seama 
"Societăţii de consum” sau pe cea a deșertăciunii "Iluziilor 
Existenţei”. E o febră imprecativă care dă elan versurilor, dar care, 
mai ales, pune în vedetă discursivă exasperarea în fața acestei 
degradări generale. Atît de generale încît ea a cuprins şi 
transcendentele, căci Sorin Cerin e mai mult decît iritat de 
instrumentalizarea lui Dumnezeu (şi a credinței) în lumea de azi. 
Iritarea în fața coruperii sacrelor ajunge la culme în versuri de 
maxim tupeu blasfemic (”Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii), asta nu se 
întîmplă însă decît din pricina intensității şi purității propriei 
credinţe (Ştefan Borbely a evidenţiat îndestul energia fervorii din 
poezia lui Cerin), dintr-un fel de absolutism devoţional. Căci nu 
lirică de provocare şi de imprecare face, de fapt, Cerin, ci 
dimpotrivă: lirică de devoțiune disperată și înflăcărată, prin care-l 
caută "pe Adevăratul Nostru Dumnezevw/ atît de diferit de cel al 
catedralelor de genunchi roşi/ la zidurile reci şi inerte ale lăcomiei 
Iluziei Vieţii”. E febra devoțională de pe reversul imprecaţiilor şi 
sarcasmelor, dar tocmai ea e cea care contaminează toate poemele. 
Dintr-un strat de ideale strivit ies, cu vervă pasională, atitudinile lui 

Cerin, atitudini eruptive oricît ar fi ele de codificate într-o lirică de 
reflecţii." 


Prof.univ.dr.Elvira Sorohan — Un poet existențialist din secolul 21 


Pentru a înţelege pe deplin cronica literară scrisă de Elvira 
Sorohan în Convorbiri literare unde face referire la un articol scris 
de Magda Cârneci referitor la Transpoezie, si publicat in România 
literară unde se specifică ce anume este poezia veritabilă, genială, 
marea poezie pe care o râvnesc poeţii ultimului secol, Elvira 
Sorohan, specifică în cronica dedicată poeziei  ceriniene 
din Convorbiri literare, numărul 9,237), paginile 25-28, 2015 sub 
titlul Un poet existențialist din secolul 21, că: 


Fără să înţeleg ce e „transpoezia”, care, probabil, nu mai e 
poezie, invocînd un termen creat de Magda Cârneci, mai citesc 
totuşi poezia de azi şi acum încerc să spun ceva despre una anume. 
Nemulţumită de „insuficienţa poeziei contemporane”, în acelaşi 


E) 


articol din „România literară”, în mod rezonabil poeta acuză, în 
bloc, cum că ceea ce „livrează” acum creatorii de poezie nu sînt 
decît notații ale „micului sentiment”, „mici disperări” şi „mici 
gîndiri”. Parafrazîndu-l pe Maiorescu, asprul critic al diminutivelor 
cultivate de Alecsandri, nu poţi spune decît că poezia rezultată din 
astfel de notații e şi ea mică (la cub, dacă enumerarea se opreşte la 
trei). Pricina identificată de Magda Cârneci ar fi lipsa de inspiraţie, 
acea tensiune psihică, specifică oamenilor de artă, o trăire spontană, 
ce face să se nască, incontrolabil, creația. E momentul inspirativ, în 
cazul poeziei, încărcat de impulsuri afective imposibil de înfrînt 
raţional, un impuls pe care îl ai sau nu-l ai şi de care e responsabilă 
vocaţia. Simplu, asta e problema, ai vocaţie, ai inspiraţie. Nu prea 
am o părere formată despre poezia Magdei Cârneci şi nici nu pot şti 
cît de des o vizitează inspiraţia, dar dacă starea asta e un har, mai e 
cazul să cauţi reţete spre a o induce? Şi totuşi, în numele breslei, 
preocuparea poetei pentru dorita stare se concentrează interogativ: 
„...întrebarea capitală care se pune este următoarea: cum să facem 
să avem acces mai des, mai controlat, şi nu doar prin accident, la 
acele stări intense, la dispreţuita «cinspirație»» la acele niveluri altele 

ale noastre, pentru care poezia a fost întotdeauna un martor (sic !) 
privilegiat”. Nu ştim cui aparţine disprețul, dar ştim că inspiraţia e a 
poetului născut şi nu făcut. Acesta din urmă nefiind decît un 
meşteşugar, un artifex. 

Am în faţă trei plachete de versuri ale puţin cunoscutului şi 
nu lipsitului de inspiraţie poet, Sorin Cerin, ordonate într-o 
logică descrescendo, uşor de înţeles, Nonsensul existenţei, Marile 
tăceri, Moartea, toate apărute în 2015, la Editura Paco, din 
Bucureşti. După ideile titulare, îndată te frapează şi vocabularul 
poetic al primei poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie moştenită din 
vocabularul consacrat al existenţialiştilor, deajuns ca să bănuieşti ce 
marcă vor avea poeziile. Înaintezi cu lectura fiind curios să vezi cât 
se menţine poetul pe aceeaşi coardă de fond, şi cît de adînc, cît de 
grav trăieşte întru această idee deloc nouă. Şi nu e nouă pentru că 
rădăcinile existenţialismului, modern reformulat, îşi trag seva din 
scepticismul biblicului, melancolicului Eclesiast, descurajat, în 
conştiinţa tragică a finitudinii ca destin. Este regele biblic un 
existențialist avant la Lettre. El descoperă că „vreme e a te naşte şi 
vreme e să mori”, în rest, „totul e vînare de vînt”. Ce se mai poate 
spune nou în vremea noastră, chiar în formulă personală, cînd 
existenţialismul a fost intens susţinut filosofic în secolele al XIX-lea 
şi al XX-lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate interesa 
fiinţa zilelor noastre, sclava imaginii vizuale şi a internatului, doar 
prin adaptări ori actualizate adaosuri complementare ideii centrale şi 
nu în cele din urmă, prin puterea întoarcerii asupra sinelui. Este cam 
ceea ce încearcă să realizeze poetul Sorin Cerin, lăsîndu-ne, dintru 
început, impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie cultivată în 
aceste plachete (cu una şi aceeaşi copertă ), autorul le 
subintitulează, ne varietur, „Poezii de meditaţie”, cum şi sînt la 
nivelul ideilor. Dar, cît de adîncă şi cît de personală e meditaţia, n-o 
poţi spune decit la sfîrşitul lecturii, cînd sintetizezi ce anume aspecte 
ale ontologiei şi din ce perspectivă intelectiv-afectivă le dezvoltă 
poetul. 

În mod cert, vocabularul poeziei existenţialiste universale, 
uşor de recunoscut, este acum redistribuit într-o altă topică, ceea ce 
conduce la combinaţii surprinzător de noi, unele îndrăzneţe, ori 
teribil de dure, cum sînt cele ce vizează biserica. Citind numai unul 
dintre cele trei volume e ca şi cum le-ai citit pe toate, se cîntă pe 
aceeaşi coardă, cu minime înnoiri de la o poezie la alta. Poetul se 
închide într-o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul universului 
poetic, aceleaşi idei, aceeaşi atitudine de scepticism revoltat. La 
nivelul limbajului, acelaşi vocabular, bine acordat cu sfera 
conceptuală, e recombinat în noi şi noi sintagme, cu actualizări ce 
ţin de mediul de astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau înţelepţii, 
„fiul Evei nu trăieşte într-o lume lipsită de vaiete”. Ambiţia de a-şi 
construi o meditaţie personală, imposibil de realizat la nivelul 
vocabularului poctic deja obosit, e compensată de arta combinației 
cuvintelor, fără să poată evita frecvenţa redundantă a unor sintagme. 
Cea mai frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a sublinia 
ideea de „Nonsens al Existenţei”. Sînt preferate serii de cuvinte 
scrise cu majusculă: „Clipă”, „Nemurire”, „lluzie”, „Absurd”, 
„Tăcere”, „Moarte”, „Eternitate”, „Adevăr Absolut”, „Vis”, „Liber 
Arbitru”, „Păcatul Originar”,  „lubirea”,  „Singurătatea”, 
„Înstrăinarea”, „Dumnezeu” şi multe altele. Sintagma care aduce 
aici şi acum trăirea problematizată a existenţei este „Societatea de 
Consum”. Se degajă din poezie o frenezie a dublării cuvîntului ce 
susține ideea. Adesea, această energie debordantă a reaşezării 
cuvintelor acoperă ceea ce cauţi în poeziile compuse pe una şi 
aceeaşi temă, adică trăirea intens afectivă a sentimentului „iluziei 
vieţii”, înăuntru, nu în afară. Aici să mai amintim de maniera de a 
distinge cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale poeziilor. 
Şi mai e o particularitate, punctuaţia. După fiecare vers, încheiat sau 
nu ca înţeles, gramatical sau nu, e pusă virgula; punctul e pus de 
preferinţă numai după ultimul vers. Altfel decît Eclesiastul biblic, 

poetul nostru, mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei clare. 
Semnificațiile se aglomerează în una şi aceeaşi poezie, cum € 
Ierarhia Deşertăciunii. Dar nu e singura. De vină poate fi realitatea 
contemporană care provoacă pe multiple planuri sensibilitatea 
poetului. Cuvîntul „deşertăciune” e angajat într-o combinaţie gravă, 
tăioasă, pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, voit 
vulgarizatoare, dezgustul, „greaţa”, r la Sartre, lăsate în urmă de 
conştiinţa absurdului existenţei. Am trimis la poezia Industrie a 
Cărnii Existenţiale: „Plugul Deşertăciunii sapă adînc, în ţărîna 
Existenţei,/ vrînd să însămînţeze genele Iluziei Vieţii,/ pentru a naşte 
Lumea,/ după o gestație prelungă,/ în pîntecul fără limite al 
Minciunii,/ care se sprijină pe Adevăr pentru a exista, ...corbii 
negri ai gîndurilor,/ dezvoltînd,/ O adevărată Industrie a Cărnii 
Existenţiale,/ începînd,/ de la fripturi de vise pe grătarul 
Absurdului,/ pînă la,/ mezeluri de cea mai bună calitate a 
Deznădejdii.” Ceea ce găseşti în această poezie: paradox, nonsens, 
nihilism, dezabuzare, visuri făcute scrum, toate acestea și altele se 
vor multiplica, recombina caleidoscopic, în toată creaţia cuprinsă în 
aceste trei plachete. 

Dacă noţiunile şi conceptele sintetic cuprinse în cuvinte îşi 
păstrează constant înțelesul, soarta „cuvîntului” nu e aceeaşi, pare să 
meargă spre epuizare, ca şi forța de înnoire a poeziei. Au şi 
cuvintele soarta lor, în afară de poezie, cum zice poetul. La început, 
paradoxal, „Toamna sentimentală” e părăsită „de recoltele 
înflăcărate de cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din semantica 
existenţialistă. Alteori, „Stoluri de Cuvinte,/ brăzdează cerul 
Amintirilor”. În registru schimbat, cuvîntul e chinuit ca instrument 
al presei, violentă, pe drept incriminată de poet: „Cuvinte lacustre,/ 
plîng în ghivece de Martiri,/ puse la ferestrele bordelurilor de 
Ziare,...”. Este deplînsă soarta cuvintelor angajate insolit, grotesc: 
„La măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru prăjit,...”. Şi cu 
acest fragment am ilustrat originalitatea combinațiilor verbale 

resentimentare, ce defulează o atitudine poetică provocată de revolta 
împotriva nonsensului existenţei. În cele din urmă e metaforizată 
„iarna Cuvintelor,/ care ningeau peste Zilele noastre,...” şi e 
deplînsă soarta lor, căderea: „în Noroiul unor Cuvinte,/ obscene şi 
pline de invective”, şi, finalmente, sucombarea lor: „Cimitire de 
cuvinte se înşiră în sufletele,/ ce vor şi speră la Înviere,...”. Aici 
cuvintele s-au întors la poezie. 

Însă, cuvîntul e numai instrumentul ce nu e numai al poetului, doar a 
lui e problema de fond a existenţei iluzorii, resimţită ca atare în 
termenii existenţialismului de la începutul secolului 21. Acesta e 
miezul, laitmotivul zecilor de poezii semnate de Sorin Cerin, 
distribuite studiat, presupun simbolic numerologic, în fiecare 
plachetă cîte 77, nici una în plus sau în minus. Din sămînţa acestei 
idei generos semănate, se ridică pentru poetul obosit de atîta 
frămîntată gîndire: „lerburi de întrebări ce unduiesc alene peste 
pleoapele/ Asfinţitului,/ ce abia se mai pot ţine întredeschise,/ în 
zarea unor Răspunsuri,/ ce par a fi migrat către depărtările reci ale 
Uitării.” Nota meditativă a acestor versuri nu e cu totul descurajantă. 
Poetul nu e nici depresiv, nici anxios, pentru că are un temperament 
tonic. El o ia mereu de la început, cu declaraţii de neînvinsă voinţă 
de a înţelege, fără să accepte, ca astfel să se poată întoarce spre 
cunoaşterea de sine. În imagini poetice rare se conturează un fel de 
rezumat al discursului poetic, concentrat în poezia Jerarhia 
Deşertăciunii, încheiată, în termenii contemporaneităţii absurdului. 
E un mod de a reînnoi ceea ce s-a mai spus, că „mîncăm absurd pe 
pîine”. Pluralul indică în poet un exponent în numele omului, în 
general, „granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să înţelegem 
granitul ca şi cum ar fi,/ o trestie conştientă de Sine. || Demolăm 
pilonii Naturii Iluziei Vieţii,/ încercînd să punem în locul lor,/ Un 
Vis cu mult mai străin de noi înşine. || Ruinăm slăbiciunea,/ ... 
devenind propriile noastre epave,/ ce rătăcesc spre nicăieri. || ... Să 
fie ochii Societăţii de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al nuanţelor 
la care trimit imaginile poetice, este, în Vis şi realitate, o: „icoană 
prinsă de pereţii reci şi insensibili,/ ai unei catedrale a desfriului, 

cum este Societatea de Consum,/care ne consumă vieţile,/ pentru un 
Sens ce nu-l vom afla niciodată.” Dincolo de jocul cuvintelor se 
remarcă substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
permanent revărsată asupra tipului de societate în care trăim. Viaţa 
noastră, se lamentează poetul în Feline Existenţiale: „se vinde 
scump la tejgheaua Destinului,/ pentru a da gust Desfrîului,/ abonat 
cu cartelă de plăceri în regulă, la Societatea de Consum.”... 
„Promisiuni Deşarte,/ şi-au pierdut cheile Împlinirii,/ iar acum fac 
Morala cartelului de Legi,/ alături de prostituatele politiciene ale 
momentului”. Limbajul violent, ca săgeți poetice aruncate şi contra 
degradării teribile a politicului, defulează o revoltă de tip nihilist, 
ridicată la rang de principiu. Ținta absolut actuală este încă şi mai 
evidentă atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de Consum 
Foamete,/ drept mari atleți ai tăierilor de venituri./ Cîntarele false şi 
isterice ale Politicii,/ ne drămuiesc cu parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte specifice 
din limbajul marelui gînditor existențialist care a fost misticul 
Kierkegaard. După cum atitudinea clar atee, cînd e vorba de 
Dumnezeu şi biserică în poeziile lui Cerin, actualizează durități de 
limbaj, cu particularităţi ale existenţialismului sartrean, în timp ce 
Matematica existenţei şi multe alte poezii ne readuc în memoria 
culturală imaginea acelei „monde casse ” percepută critic de 
francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintîi plachete, esteDesfrîu. Sînt 
încercări de a da definiţii, de a pune în relație lucrurile prin 
inversiune cu sens, din nou foarte grav acuzatoare, cum e cea cu 
adresă la „mănăstire”. Sigur, nefericirea fiinţei care scrie o 
asemenea poezie, vine nu numai din conştiinţa căderii omului în 
lume sub blestem divin, dar şi din ceea ce ar fi o consecinţă, 
respingerea, pînă la blasfemie a nevoii de Dumnezeu. Interogaţia, 
din poezia Desfrîu, care pare că lasă cititorului libertatea de a da 
particulare răspunsuri, e un tertip al poetului conştient de ceea ce 

afirmă la modul mascat: „Existenţa este o nălucă prinsă între două 
vise, Spaţiul şi/ Timpul./ Pacea va fi mereu datoare Războiului cu 
propriile ei/ arme, Deşertăciunea Democraţiei şi Dictatura./ Care 
desfrîu nu-şi are mănăstirea sa şi care crimă,/ democraţia ei? ” 
Poezia continuă cu o nouă definiţie a „Existenţei” ca „joc de noroc”, 
însoţită de „Speranţă”, niciodată lăsată în voia „liberului arbitru”, 
care i-ar da omului libertatea de a schimba ceva. Rămîne numai 
libertatea ființei de a judeca propria existență, etern îngrădită să 
poată depăşi absurdul. 

Natura demonstrativă a poetului îl condamnă, extroversiv, la excese, 
încît risipeşte prea generos ce a adunat cu greu din biblioteca 
propriei vieţi şi a cărţilor. Paradoxal, acelaşi temperament e sursa 
puterii de a trăi autentic sentimentul de alienare, de înstrăinare şi 
accentuată singurătate, pînă la a-şi simţi sufletul ca o „casă în 
ruină”, din care, plecată, fiinţa căzută în „neant”, mai are şansa de a 
fi sortită „Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, despre 
„lubire”, „Dumnezeu”, „Biserică”, „Absurd”, „Clipă şi Eternitate”, 
„Tăcere” şi „Moarte”, poate, altădată. Ar merita, pentru că acestui 
poet nu-i lipseşte inspiraţia rîvnită de alţii, cum scria poeta Magda 
Cârneci, dar el trebuie să se ferească de pericolul de a rămîne 
un artifex, şi, încă, să nu calce prea apăsat pe urmele din Bacovia ori 
Emil Botta, spre a nu le desfigura prin exces. 


= Ana Blandiana: "Poezia de meditatie pe care o scrie Sorin 
Cerin nu este o versificare de adevaruri filozofice,ci o impletire 
de revelații despre aceste adevaruri.lar raportul dintre 
intensitatea acestor revelatii si indoiala din care sunt construite 
adevarurile este chiar piatra filozofala a acestei poezii.De 
altfel,secretul de a putea fixa fulgerul revelatiei este o problema 
la fel de subtila ca si aceea a pastrarii energiei solare din zilele 
calde in cele reci." 

. Prof.univ.dr Theodor Codreanu,.,Sorin Cerin este un 
gânditor aforistic paradoxist, de o mare mobilitate a minţii, 
mânuind cu măiestrie antitezele, îmbinându-le oximoronic sau 
alternându-le chiasmatic în probleme cu mize majore din viaţa 

noastră spirituală şi socială. Poezia din Liberul arbitru este o 
prelungire a manierei sale de meditaţie, impregnând-o şi cu o 
doză potrivită de kynism (în sensul dat cuvântului de Peter 
Sloterdijk), reuşind, totodată, performanţa de a rămâne pe 
teritoriul lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

Prof.univ.dr loan Holban,„,Despre expresivitatea şi 
bogăția înţelesurilor transmise Celuilalt prin tăcere a scris 
pagini antologice Lucian Blaga. Poetul de azi scrie, în Marile 
Tăceri, o poezie a sentimentului religios, nu de amvon, însă, ci 
în gînd cu Dumnezeu, în meditaţie şi în fulgerarea gîndului spre 
clipa Creaţiei. Poezia lui Sorin Cerin este a unui alt Cain 
rătăcind în pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i se surpă 
orizontul sufletului în ploi de foc şi urme de plumb”. 

Prof.univ.dr.Maria Ana Tupan "Meditaţiile lirice ale lui 
Sorin Cerin au ceva din amestecul paradoxal de disperare şi 
energie a revoltei din eseurile filosofice ale lui Emil Cioran. 
Sesizarea tragismului şi grotescului existenţei nu conduce la 
paralizie psihică, ci la nihilism exorcizant şi blasfemitor. Sfada 
cu “adulterinul Dumnezeu” — apelativ şocant dar foarte expresiv 
pentru idea de păcat originar al lui ... Dumnezeu care trebuie să 
fi zămislit lumea rea prin adulter cu Satana — capătă accente 
sarcastice în vignetele unei Biblii desacralizate, cu un Creator 
care meştereşte firmamentul la o masă de fierar şi un Diavol în 
care s-au contopit toţi frondiştii hippy-rap-punk-porto-ricani: 


[...] stelele alcoolice, ale unui Univers, lacom, meschin şi cinic, 
băute de Dumnezeu la masa Creaţiei, 


pe cerurile înlăcrimate ale Fericirii, mâzgălite cu graffiti de Diavol, 


Dacă poetul şi-a propus în poemul La un grătar un exercițiu 
urmuzian, reuşita e perfectă. Nu numai ingenioase salturi mortale 
pentru logica identităţii de pe un nivel ontologic în altul admirăm 
aici, ci şi tropismul de o barocă inventivitate al unui Eucharist pe 
dos, căci într-un univers al vieţii spre moarte, cel care se frânge e 

spiritul, cuvântul, pentru a revela un ... trup deleuzian, animalic, 
descris ca minuţioasa hartă anatomică a unui student medicinist. 
Poetul ne surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul moralizat 
al timpului, cu un trecut mort, un viitor viu şi un prezent iluzoriu, 
contrar sentimentului comun că viaţa trăită e eul nostru cert, că doar 
prezentul există cu adevărat şi că viitorul e pură ipoteză. Cerin 
redefineşte fiinţa umană ca aflându-şi autenticitatea în multiplicarea 
mentală a realităţii terne şi ca proiect existențialist”. 


. Prof.univ.dr. Mircea Muthu "Disperarea de a găsi un 
Sens existenţei contemporane aluvionează testimoniul poetic al 
lui Sorin Cerin în care amurgul limbajului, asociat cu „clepsidra 
spartă” a timpului,este resimţit — cu acuitate tragică — de 
„cuvintele noastre torturate”. 


"Meditaţia, întoarsă spre sine însăşi de „oglinzile întrebării'sau de 
către „ochii” fabuloşi ai Oceanului nesfârşit, se automacerează la 
aceeaşi temperatură febrilă, de arc voltaic, enunțată — in nuce —de 
sintagma „ploilor de foc”. 


. Prof.univ.dr. Cornel Ungureanu " Sorin Cerin propune 
un discurs poetic despre felul de a trece "dincolo", o reflecţie şi 
o îngândurare care are nevoie mereu de majuscule. Cu 
majuscule, cuvintele pot să suporte accentele apăsate ale 
autorului care păşeşte. cu atâta energie, pe tărâmurile frumos 
traversate de cei înzestrați cu harul preoţiei. Sorin Cerin 
ritualizează timpurile  deconstrucției poetice, dacă e să 
înţelegem cum se cuvine desfăşurarea versurilor sub steagul 
titlului." 

L, Prof.univ.dr. Ion Vlad "Sorin Cerin si-a definit poemele 
din volumul "Marile Taceri""poezii de meditatie” Fara 
indoiala,reflexivitatea e dominanta creatiei sale, prezidate de 
interogatii,revolta,nelinisti si o dramatica cercetare a 
TACERII,topos al indoielilor,al cutezantei si al aventurii 
spiritului in permananta cautare a adevarului;poezia sa urmeaza 

unei axiologii de un intens dramatism.E lirica luciditatii,a 
meditatiei si a lirismului autentic”. 

Lect. univ.dr. Laura Lazăr Zăvăleanu: "Intelectual 
format la şcoala bucureşteană, dar simțind nevoia să se 
revendice, admirativ, de la modelul critic al şcolii clujene, unde 
îşi identifică modelele exemplare în profesorii lon Vlad şi 
Mircea  Muthu, Sorin Cerin îşi construieşte şi poezia 
intertextual, pentru că poetul Marilor Tăceri îşi declară peste tot 
maeştrii, identificaţi aici, intrinsec, cu Blaga (prin reflecţie 
filozofică şi structură prozodică uneori voit calchiată după 
Poemele luminii) şi Arghezi.Însuși titlul volumului, Marile 
Tăceri, impune imperativul unui dialog implicit cu poezia lui 
Arghezi purtând acelaşi titlu.Căutărilor febrile din Psalmii 
arghezieni ale unui Dumnezeu chemat să se arate, le răspund 
aici interpelările fără odihnă ale unui apostat credincios, care se 
sfâşie, în pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, între 
blestem incantatoriu şi rugă deghizată, de veşnic îndrăgostit, 
fără putinţă de a-şi declina, în realitate, fervoarea, deşi cuvântul 
experimentează,  estet, întregul lexic  blasfemiant şi 
apocaliptic.O duplicitate izbăvitoare, în fapt, care - strigându-şi 
drama înstrăinării şi a introspecţiei ratate, ca şi neputința 
întâlnirii cu celălalt sau spaima suprapunerii cu el, într-o lume 
al cărei sens este rătăcit în „tenebrele lagărelor de idei”, la 
interferența unui timp şi unui spaţiu ajunse “la capăt de hotar ” - 
„naşte, in litania "a rebours, semnele creaţiei mântuite, în plin 
festin cinic, “pe masa olarului iubirii” 

Conf. univ. dr.Călin Teutişan "Poezia lui Sorin Cerin 
declamă o fatală nostalgie a Sensului. Gândirea poetică încearcă 
recuperarea lui, din fragmente disparate, readuse la un loc prin 
travaliul liric, închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" în cheie 
simbolică, dar şi ironică. Cinismul lipseşte cu desăvârşire din 
versurile lui Sorin Cerin. Aceasta înseamnă că personajul liric ce 

cuvântă în paginile de faţă, mai exact conştiinţa lirică, pune o 
presiune etică asupra realităţii, forțând-o astfel să-şi asume 
propriile adevăruri uitate." 

Prof.univ.dr.Cornel  Moraru'Profet al  neantului 
existențial, poetul face parte din categoria moraliştilor, 
rezumând într-o manieră fulgurantă precepte aforistice şi 
proiecţii aspre dintr-o viziune extatică de sfârşit de lume. 
Meditaţiile sale dezvoltă o retorică furibundă pe tema 
"nonSensului Existenţei", deşi exprimă mai mult îndoieli decât 
certitudini şi întrebări decât răspunsuri. Intensitatea implicării în 
acest demers liric atinge, pe rând, cote extreme: de la jubilaţie la 
sarcasm şi de la indignare, din nou, la extaz..." 

Prof.univ.dr. Ovidiu Moceanu "Prin cimiterele viselor, 
volumul semnat de Sorin Cerin, poezia marilor întrebări 
existenţiale îşi caută un nou statut, construind, în texte care 
comunică subteran, un chip al omului interogativ. "Catedrala 
existenţei” are capcanele ei, "Adevărul absolut" pare de neatins, 
"Crinii albi ai adevărului” pot ucide, "dacă nu-şi aeriseşti 
cămara minţii”, cul poetic descoperă mai degrabă un 
"Dumnezeu prea amar”... Toate acestea sunt expresii ale unei 
stări de mare tensiune interioară, în care luciditatea săgetează 
revelaţia şi limitează trăirea deplină a sensului existenţei”. 

Prof.univ.dr. Dumitru  Chioaru'"Discurs profetic, 
filosofic sau poetic? - e greu de determinat în care se încadrează 
textele lui Sorin Cerin. Autorul le înglobează toate trei într-o 
formulă personală, aparent desuetă estetic, rostind însă cu suflu 
de poeta vates ultimele cuvinte dinaintea Apocalipsei. O 
apocalipsă în care lumea desacralizată şi dominată de false 
valori sfîrşeşte pentru a putea regenera prin Cuvînt". 

Prof.univ.dr. Ştefan Borbâly "Spirit profund şi sincer 
religios, Sorin Cerin caută disperat după diamantul ascuns în 
negurile  molozului, ale cenuşii. Un întreg arsenal al 
modernităţii negative - căni ale pustiului, apa uitării, abatoare, 
sărbătoarea continuă a suferinţei, maimuța de lemn putrezit etc., 
etc. - e chemat să denunțe, în versurile sale, "armele letale ale 
societăţii de consum" şi "ospiciul”" alienării prin mercantilizare 

a existenţei noastre de fiecare zi. Tonul e apodictic, pasional, 
profetic, nu admite nuanţe sau replici. "Noii paşi ai credinţei” 
sunt enunţaţi peremptoriu ca speranță a mântuirii colective, 
"lumina divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare să fie 
preocupat exclusiv de retorica eschatologică, întrezărind 
decădere, demisie morală sau ruine cam peste tot pe unde-l 
poată paşii sau privirile" 

Gheorghe Andrei Neagu "Definitoriu pentru acest autor 
pare să fie pe drept cuvânt, îndoiala, drept piatră de temelie a 
poemelor sale(Greşeala pag.73)Îl felicit pe autor pentru 
cutezanţele sale stilistice din "Din ochii luminii divine pag.81 
precum şi din celelalte păcate cuibărite în sânul lui creator. Cred 
că literatura română are în Sorin Cerin un scriitor al mileniului 
3 care trebuie abordat cu mai multă insistență de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o lume 
din ce în ce mai distorsionată valoric ( şi distorsionantă în 
acelaşi timp !), dispariţia unor repere fundamentale - atrăgând 
după sine interogaţii copleşitoare şi infinite nelinişti -, absenţa 
tot mai tulburătoare a unor Adevăruri care să deschidă calea 
spre Mântuire, îndoielile profund demotivante asupra Sensului 
Vieţii, absurd înălţat la rang de rațiune existenţială alimentează 
spaima şi angoasele poetului. Versurile sale dezvoltă astfel o 
veritabilă retorică a disperării, în care, aidoma unei insecte 
halucinate de Lumină, autorul lansează întrebări fără răspuns, 
caută confirmări acolo unde acestea au intrat de mult în 
disoluţie, navighează îndurerat dar lucid printre imagini şi 
metafore de elevată şi convingătoare pregnanţă, construieşte 
scenarii apocaliptice despre Viaţă, Iubire şi Moarte...” 

Eugen Evu:"...cărţile par a fi obiecte de cult-cultură- 
proprie testamentară ale unui ceremonial, ...al neo-cunoaşterii, 
platonic-socratice sub semnul “Guvernământului General al 
Genezei” bunăoară. Ceea ce merită considerat este şi 
imperativul transparent al autorului de a comunica în limba 

natală, românească. Singurătatea atribuită Sacrului este totuşi a 
fiinţei umane în ipostaza ei reductivă, a condiţiei umane....Cum 
Vinea scria, poetul vede idei ale sale, sau oglindire în “odaia cu 
oglinzi” a bibliotecii universale. Un destin desigur personal, in 
mare parte asumat, nota bene. În volumul Politice, la extrema lui 
H.R. Patapievici poetul este bine-ştiutor al problemei eliadești, 
al “căderii umanului în zoon politikon”...Între raţionalism şi 
iraționalism, Sorin Cerin navighează pe Oceanul 
Interconnection." 

